Հարուստ երիտասարդի մասին ավետարանական պատմությունը (Մատթեոս 19:16-23) ցույց է տալիս, թե ինչպես հարստությունից կախում ունեցող երիտասարդն ընդունակ չեղավ բաժանվելու իր ունեցվածքից, թեև անկեղծ ցանկություն ուներ Տիրոջը ծառայելու: Արծաթասիրության մեղքի մեջ են ընկնում նաև նրանք, ովքեր մշտապես երազում են հարստության մասին՝ իրենց երջանկությունը տեսնելով միայն փողի մեջ: Կյանքի համար անհրաժեշտը մենք ստանում ենք ոչ այնքան մեր ջանքերի, որքան Աստծո ողորմածության շնորհիվ, Ով՝ որպես բարի Հայր, մշտապես հոգ է տանում մեր մասին (Մատթեոս 6:25-33): Իրապես կյանքի պարգևը, մեր օրգանիզմն իր հրաշալի կառուցվածքով, երկիրը՝ բնական հարստություններով, արևի լույսն ու ջերմությունը, օդն ու ջուրը, տարվա եղանակներն ու մեր կյանքի համար անհրաժեշտ արտաքին պայմանները տրվում են Արարչի ողորմածությամբ: Ի տարբերություն մարդկանց՝ կենդանիների, թռչունների և ձկների մեծամասնությունն առանց ջանքի է հավաքում իր համար անհրաժեշտ կերակուրը: Այս մասին սաղմոսերգուն գրել է. «Բոլորը քեզ են սպասում, որ նրանց ուտելիքը ժամանակին տաս: Տալիս ես նրանց, ու նրանք կերակրվում են, բացում ես ձեռքդ և Քո հաճությամբ սնում բոլորին» (Սաղմոս 103:27-28):